Daûr dai
ultins dâts su la produzion di libris intal stât spagnûl,
comunicâts dal istitût statâl di statistiche, al ven fûr che i
titui publicâts vie pal 2012 a son stâts pôc mancul di 70 mil,
cuntune riduzion dal 6,2% rispiet al an prime. I doi centris
editoriâi principâi a restin la aree di Madrid (32,8% dal totâl) e
la Catalogne (26,9%). Sul front des lenghis minorizadis, ancje vie
pal 2012, il catalan al conte il numar plui alt di titui publicâts,
ven a dî 6.747, cundut di une diminuzion di cuasi il 30% rispiet al
2011. I libris par catalan a son il 28,3% di chei publicâts in
Catalogne, il 18,7% di chei jessûts intal Paîs Valenzian, e
fintremai il 43,9% di chei publicâts intes isulis Baleârs.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn